ประกันน้ำท่วมรอนายกว่างเปิดขาย
กองทุนประกันภัยน้ำท่วมต้องรอนายกรัฐมนตรีว่า 1-2 สัปดาห์ ข้างหน้า เพื่อมาเป็นประธานกดปุ่มขายประกันครั้งแรก
9 มี.ค. 2555

กองทุนประกันภัยน้ำท่วมต้องรอนายกรัฐมนตรีว่า 1-2 สัปดาห์ ข้างหน้า เพื่อมาเป็นประธานกดปุ่มขายประกันครั้งแรก
นายพยุงศักดิ์ ชาติสุทธิผล ประธานกองทุนส่งเสริมการประกันภัยพิบัติ กล่าวว่า การเตรียมการรับประกันน้ำท่วมดำเนินการเสร็จเรียบร้อยหมดแล้ว รอแต่นางสาวยิงลักษณ์ ชินวัตร นายกรัฐมนตรี มาเป็นประธานการลงนามระหว่างกองทุนกับบริษัทประกันภัย เพื่อเปิดขายประกันภันน้ำท่วม ซึ่งอาจจะเป็นในสัปดาห์หน้า หรือ สัปดาห์ต่อไป เนื่องจากตอนนี้นายกรัฐมนตรีมีภารกิจมาก
"การเปิดขายประกันภัยน้ำท่วมเป็นหน้าตาและความเชื่อมั่นของประเทศ ทางกองทุนจึงต้องการให้นายกมาเปิดงาน" นายพยุงศักดิ์ กล่าวว่า
นายพยุงศักดิ์ กล่าวว่า เบี้ยประักันน้ำท่วมรายย่อยคิด 0.5% คุ้มครองไม่เกิน 1 แสนบาท ผู้ประกอบการเอสเอ็มอี 1% และผู้ประกอบการรายใหญ่ 1.25% คุ้มครองความเสี่ยง 30% ของทุนประกัน สำหรับการขยายความคุ้มครองเป็น 50% อยู่ระหว่างการศึุกษาว่ามีความเป็นไปได้ และจำเป็นหรือไม่
ประธานกองทุนประกัน กล่าวว่า กองทุนได้ว่าจ้างบริษัท ไทยรับประกันภัย หรือ ไทยรี เป็นผู้ดำเนินการด้านปฏิบัติการแืทนกองทุน โดยอยู่ระหว่างการเจรจาผลตอบแทนที่ต้องจ่ายให้ไทยรีปีละ 60-65 ล้านบาท